Wa Ode Wulan Ratna

Wa Ode Wulan Ratna () inggih punika salah satunggalipun sastrawati saking Indonesia. Awit taksih nèm piyambakipun sampun cinaketan kaliyan jagat kasusastran, nanging miwiti kiprahipun nalika kuliyah wonten Universitas Negeri Jakarta. Piyambakipun naté nampi bebungah Kusala Sastra Khatulistiwa (KSK) ing kategori Panyerat Nèm Mumpuni, miyos pakaryanipun, kempalan carita cekak, Cari Aku di Canti, 2008. Taun punika ugi, KSK ugi maringi bebungah dhumateng Nirwan Dewanto ing kategori Geguritan miyos pakaryanipun, Jantung Lebah Ratu lan Ayu Utami ing kategori Prosa miyos pakaryanipun, Bilangan Fu.Situs resmi Kusala Sastra Khatulistiwa , kapundhut 23 Fèbruari 2015Annida Online: Wa Ode siapkan novel sejarah Buton , kapundhut 23 Fèbruari 2015

 Latar wingking 
Wa Ode lair ing Jakarta, tanggal 23 Agustus 1984, nanging pakaryanipun kathah ingkang mundhut irah-irahan tlatah. Babagan punika mboten éwah saking latar wingking kulawarginipun ingkang saking Kabupatèn Buton, Sulawesi Tenggara. Cari aku di Canti inggih punika buku kempalan carita cekak ingkang nglantaraken namanipun nampi bebungah Kusala Sastra Khatulistiwa ing kategori Panyerat Nèm Mumpuni, taun 2008. Awit taksih nèm, Wa Ode Wulan Ratna sampun cinaketan kaliyan jagating kasusastran lan maos buku-buku kagunganipun sang rama. Piyambakipun naté tumut ramanipun ingkang dados pangladhi dayung, mlebet alas. Wekdal punika, inggih namung buku-buku ingkang dados kancanipun.Buka Buku: Author's profile , kapundhut 23 Fèbruari 2015Google Book: Cari aku di Canti, kapundhut 23 Fèbruari 2015 Ing taun 2003, piyambakipun mbabar buku Perempuan Noktaria, kempalan carita cekak ingkang nyariyosaken kahananipun para wanita ing masarakat.Tempo store, kapundhut 23 Fèbruari 2015Antara Maluku , kapundhut 23 Fèbruari 2015

Kajawi nyerat karya sastra, Wa Ode Wulan Ratna ugi dipunpracaya dados dhosèn Panyeratan Kreatif wonten ing Universitas Multimedia Nusantara Jakarta, Piyambakipun saèstu remen mlampah-mlampah, melancong dhumateng sapérang kutha saperlu nggulawenthah kaprigelan panyeratan ingkang badhé dipunangkat minangka karya sastra. Taun 2010 piyambakipun katimbalan déning Dewan Kesenian Tegal saperlu maos carita cekak wonten Gedung Kesenian Tegal.Situs resmi Ubud Writers & Readers Festival, kapundhut 23 Fèbruari 2015

 Bebungah 
Berikut ya iku pratélan penghargaan yang pernah diraih olèh Wa Ode Wulan Ratna
 Sayembara Creative Writing Institute (CWI), 2005
 Sayembara carita cekak Melayu, Dewan Kesenian Riau (DKR), 2005
 Sayembara carita cekak Krakatau Award Dewan Kesenian Lampung (DKL), 2005
 Kusala Sastra Khatulistiwa 2008
 Sastrawan kapilih wonten ing Ubud Writers & Readers Festiva

 Ugi pirsani 

 Kusala Sastra Khatulistiwa
 Dewan Kesenian Jakarta
 Dewan Kesenian Tegal
 Universitas Multimedia Nusantara

 Rujukan 

Kategori:Seniman Indonesia
Kategori:Sastrawan Indonésia
Kategori:Sastrawati
Kategori:Artikel Wiki Mrebawani II kalamangsa 1